《一室》
宋代·喻良能

阴阳一室冷兢兢，燕坐何曾病郁蒸。
只拟纶巾持羽扇，未须赤脚踏层冰。
满盘碧玉初投箸，一榻清风更曲肱。
扫地焚香凉到骨，疏帘何处欲挥蝇。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。